

ΟίςΐΙ^Γ^θηβς) 6γ 
νΑΚνΑΡΑΖΑΟΗΛ 
ϋβΐβ: 2019.03.(^4:18:54 
ΕΕΤ 

Ρθ35θπ: 5ί8ΠΒα ΡϋΡ 
(θΓϊΐβθ()(ΐ8<1) I 
ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3(ίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1079 


6 Μαρτίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 99 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική Ανάκληση της με αριθμ. Ζ/3133/5-11 - 
1977 (ΦΕΚ 214/Δ'79-05-1978) απόφασης του 
Νομάρχη Εύβοιας περί «Κηρύξεως ως αναδα¬ 
σωτέων δασικών εκτάσεων στο Νομό Εύβοιας 
λόγω πυρκαγιάς», συνολικού εμβαδού 100.552 
στρεμμάτων, για έκταση εμβαδού 86.654,67 τ.μ. 
στη θέση «Πρασίδι» στα όρια της χωρικής αρμο¬ 
διότητας Τ.Κ. Αχλαδιού Δ.Ε. Νηλέως του Δήμου 
Λίμνης-Μαντουδίου-Αγίας-Άννας Π.Ε. Εύβοιας. 

2 Κήρυξη έκτασης ως αναδασωτέας εμβαδού 
10.481,65 τ.μ. σε θέση του οικισμού Ραψωμανίκης 
της Τ.Κ. Ξεχασμένης, ΔΕ Αντιγονιδών Δήμου Αλε¬ 
ξάνδρειας της Π.Ε. Ημαθίας. 

3 Κήρυξη δημόσιας δασικής έκτασης ως αναδασω¬ 
τέας, εμβαδού 68.146,80 τ.μ., στη θέση «Γερακα- 
ριό» της Τ.Κ. Γερακαριού του Δήμου Κιλκίς, Π.Ε. 
Κιλκίς. 


ΑΠΟΦΑΣΕΙΣ 

Αριθμ. 537/30367 (1) 

Μερική Ανάκληση της με αριθμ. Ζ/3133/5-11 - 
1977 (ΦΕΚ 214/Δ79-05-1978) απόφασης του 
Νομάρχη Εύβοιας περί «Κηρύξεως ως αναδα¬ 
σωτέων δασικών εκτάσεων στο Νομό Εύβοιας 
λόγω πυρκαγιάς», συνολικού εμβαδού 100.552 
στρεμμάτων, για έκταση εμβαδού 86.654,67 τ. μ. 
στη θέση «Πρασίδι» στα όρια της χωρικής αρμο¬ 
διότητας Τ.Κ. Αχλαδιού Δ.Ε. Νηλέως του Δήμου 
Λίμνης-Μαντουδίου-Αγίας-Άννας Π.Ε. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος (ΦΕΚ 120 /Α727-6-2008). 

2. Τις διατάξεις του άρθρου 280 του ν. 3852/2010 
(ΦΕΚ 87/Α77.6.2010) «Νέα Αρχιτεκτονική της Αυτοδιοί¬ 


κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του π.δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελλά¬ 
δας» (ΦΕΚ 231/Α727-12-2010), ως ισχύει. 

4. Τις διατάξεις του άρθρ. 44 του ν. 998/1979 (ΦΕΚ 289/ 
Α729-12-1979) «Περί προστασίας των δασών και των 
δασικών εν γένει εκτάσεων της χώρας», όπως αντικα- 
ταστάθηκε και ισχύει σήμερα. 

5. Τις διατάξεις της παρ. 9 του άρθρου 17 του 
ν. 3889/2010 (ΦΕΚ 182/Α714-10-2010), η οποία προστέ¬ 
θηκε με την παρ. 3 του άρθρου δεύτερο του ν. 4462/2017 
(ΦΕΚ 39/Α728-03-2017). 

6. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α711-5-2015)«ΕκδημοκρατισμόςτηςΔιοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

7. Την αριθμ. 13917/15-5-2017 απόφαση του Υπουρ¬ 
γού Εσωτερικών περί διορισμού Συντονιστή στην Απο¬ 
κεντρωμένη Διοίκηση Θεσσαλίας - Στερεάς Ελλάδας 
(ΦΕΚ 250/ΥΘΔΔ/26-5-2017). 

8. Τη με αριθμ. 117080/6353/13-11 -2014 (ΑΔΑ: 77ΣΕ0- 
ΙΒ3) εγκύκλιο της Γενικής Δ/νσης Ανάπτυξης και Προ¬ 
στασίας Δασών και Αγροπεριβάλλοντος του Υ.Π.Ε.Κ.Α. 
«Περί της διαδικασίας άρσης ή ανάκλησης αποφάσεων 
αναδάσωσης». 

9. Τη με αριθμ. 153373/441/22-02-2017 (ΑΔΑ: 
61ΤΗ4653Π8-Ω7Θ) εγκύκλιο του ΥΠΕΝ «Περιοχές κηρυγ¬ 
μένων ως αναδασωτέων εκτάσεων στους αναρτη μένους 
δασικούς χάρτες». 

10. Τη με αριθμ. Ζ/3133/5-11-1977 (ΦΕΚ 214/Δ7 
9-05-1978) απόφαση του Νομάρχη Εύβοιας περί «Κη¬ 
ρύξεως ως αναδασωτέων δασικών εκτάσεων στο Νομό 
Εύβοιας λόγω πυρκαγιάς», συνολικού εμβαδού 100.552 
στρεμμάτων. 

11. Το περιεχόμενο του δασικού χάρτη του συνόλου 
της Περιφερειακής Ενότητας Εύβοιας, που αναρτήθηκε 
με την αριθμ. 93/3054/20-01-2017 (ΑΔΑ: 7Ι500Ρ10-Λ3Τ) 
απόφαση της Δ/νσης Δασών Ν. Εύβοιας, όπως τροπο¬ 
ποιήθηκε και ισχύει. 

12. Τη με αριθμ. 1128/61267/19-06-2018 θετική εισή¬ 
γηση του Δασαρχείου Λίμνης, με συνημμένη σε αυτή 
την αριθμ. ΔΥ/19-06-2018 έκθεση αυτοψίας - φωτοερ¬ 
μηνείας του Δασολόγου του Δασαρχείου Λίμνης Θεο- 

δόση Χαρτσά, για τη μερική ανάκληση της (10) σχετικής 
απόφασης, για έκταση εμβαδού 86.654,67 τ. μ. στη θέση 
«Πρασίδι» στα όρια της χωρικής αρμοδιότηταςΤ.Κ. Αχλα¬ 
διού Δ.Ε. Νηλέως του Δήμου Λίμνης Μαντουδίου Αγίας 
Άννας Π.Ε. Εύβοιας, επειδή κατά τον κρίσιμο χρόνο της 
πυρκαγιάς και διαχρονικά είχε μη δασικό χαρακτήρα. 

13. Το με αριθμ. 1791/97308/25-09-2018 έγγραφο 
της Δ/νσης Δασών Ν. Εύβοιας, με το οποίο εκφράζεται 
η σύμφωνη γνώμη της, αποφασίζουμε: 

Ανακαλούμε μερικώς, λόγω πλάνης περί τα πραγματι¬ 
κά δεδομένα, τη με αριθμ. Ζ/3133/5-11-1977 (ΦΕΚ 214/ 
Δ79-05-1978) απόφαση του Νομάρχη Εύβοιας περί «Κη- 
ρύξεως ως αναδασωτέων δασικών εκτάσεων στο Νομό 
Εύβοιας λόγω πυρκαγιάς», συνολικού εμβαδού 100.552 
στρεμμάτων, για έκταση εμβαδού 86.654,67 τ.μ., στη 
θέση «Πρασίδι» στα όρια της χωρικής αρμοδιότηταςΤ.Κ. 
Αχλαδιού Δ.Ε. Νηλέωςτου Δήμου Λίμνης- Μαντουδίου- 
Αγίας Άννας Π.Ε. Εύβοιας, επειδή κατά τον κρίσιμο χρόνο 
της πυρκαγιάς και διαχρονικά είχε μη δασικό χαρακτήρα. 


Η συνολική έκταση απεικονίζεται στο συνημμένο το- 
πογραφικό διάγραμμα κλίμακας 1:2.000, το οποίο απο¬ 
τελεί αναπόσπαστο μέρος της παρούσας, και προσδιο¬ 
ρίζεται επακριβώς από τις αντίστοιχες συντεταγμένες 
σε ΕΓΣΑ '87. 

Κατά τα λοιπά παραμένει σε ισχύ η (10) σχετική από¬ 
φαση. 

Η παρούσα ισχύει από της δημοσιεύσεώς της στην 
Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 25 Φεβρουάριου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

ΕΚΤΑΣΗΣ ΕΜΒΑΔΟΥ 86.654,67 τ.μ., ΓΙΑ ΤΗΝ ΟΠΟΙΑ ΠΡΟΤΕΙΝΕΤΑΙ ΜΕΡΙΚΗ ΑΝΑΚΛΗΣΗ ΤΗΣΑΡΙΘ. Ζ 3133/5-11-77, (ΦΕΚ 214 Δ79-5-78) 


ΚΛΙΜΑΚΑ 1:2.000 

Αριθμ. 13316π.έ. (2) 

Κήρυξη έκτασης ως αναδασωτέας εμβαδού 
10.481,65 τ.μ. σε θέση του οικισμού Ραψωμανί- 
κης τηςΤ.Κ. Ξεχασμένης, ΔΕ Αντιγονιδών Δήμου 
Αλεξάνδρειας της Π.Ε. Ημαθίας. 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τον ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» και κυρίως τα άρθρα 6 και 280 (ΦΕΚ 87/ 
τ.Α 707-06-2010). 

2. Τις διατάξεις του π.δ. 142/2010 (ΦΕΚ 235/τ.Α7 
27-12-2010) «Οργανισμόςτης Αποκεντρωμένης Διοίκη¬ 
σης Μακεδονίας - Θράκης». 

3. Τις διατάξεις του ν. 3861/2010 (ΦΕΚ 112/τ.Α7 
13-07-2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
"Πρόγραμμα Διαύγεια" και άλλες διατάξεις». 

4. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) καθώς και την με αριθμ. 14138/ 
15-5-2017 απόφαση Υπουργού Εσωτερικών (ΦΕΚ 250/ 
Τ.Υ.Ο.Δ.Δ./26-5-2017 - ΑΔΑ: ΩΩ09465ΧΘ7-ΗΜΞ) για το 
διορισμό του Συντονιστή. 

5. Την με αριθμό 41258/29-5-2015 απόφαση του Γ.Γ. 
της ΑΔΜ-Θ, με την οποία έγινε η τοποθέτηση προϊστα¬ 
μένου στη Δ/νση Δασών Ημαθίας. 

δ.ΤοΣύνταγματηςΕλλάδαςάρθ. 117παρ.3 (ΦΕΚ 120/ 
τ.Α 727-06-2008). 

7. Τον ν. 998/1979 «Περί προστασίας των δασών και 
δασικών εκτάσεων εν γένει της χώρας» (ΦΕΚ 289/τ.Α / 
29-12-1979) και ειδικότερα τα άρθρα 38, 41 και 70 
παρ. 3 όπως ισχύει. 

8. Τις υπ’ αριθμ. 160417/1180/8-7-1980,182447/3049/ 
24-9-1980 και 154659/24-05-1982 εγκύκλιες διαταγές 
του Υπουργείου Γεωργίας. 

9. Τις με αριθμ. 68376/12-9-2013, 81156/30-10-2013, 
58255/4-9-2017 και 21638/11-04-2018 δ/γές της Γεν. 
Δ/νσης Δασών και Αγροτικών Υποθέσεων της Α.Δ.Μ.Θ. 

10. Την με αριθμό 11869/17-12-2018 πρόταση του 
Δασαρχείου Βέροιας για την κήρυξη ως αναδασωτέ¬ 
ας της αναφερομένης στο θέμα έκτασης μαζί με την 
Δ. Υ./06-11-2018 έκθεση αυτοψίας της δασολόγου Ει¬ 
ρήνης Μπονάνου. 

11 .Το γεγονός ότι η έκταση που αναφέρεται στο θέμα 
αποτελεί δασική έκταση που καταστράφηκε από πυρ¬ 


καγιά σύμφωνα με την στο 10' σχετ. αυτοψία, αποφα¬ 
σίζουμε: 

Κηρύσσουμε ως αναδασωτέα, έκταση δέκα χιλιάδων 
τετρακοσίων ογδόντα ενός τετραγωνικών μέτρων και 
εξήντα πέντε τετραγωνικών εκατοστών (10.481,65τ.μ.), 
σε θέση δασική πλησίον του ποταμού Αλιάκμονα, στον 
οικισμό Ραψωμανίκης τηςΤ.Κ. Ξεχασμένης, ΔΕ Αντιγονι- 
δών, Δήμου Αλεξάνδρειας της Π.Ε. Ημαθίας, που απεικο¬ 
νίζεται στο αναπόσπαστο με την παρούσα, τοπογραφικό 
διάγραμμα της δασολόγου Ειρήνης Μπονάνου, με ημε¬ 
ρομηνία 07-11-2018, κλίμακας 1:2000 και περιμετρικά 
στοιχεία 1,2, 3, 4,5, 6, 7, 8, 9, 10, 11, 12, 13, 14, 15, 16, 
17,18,19,-1. 

Η αναφερόμενη έκταση συνορεύει: 

Βόρεια: Με καείσα - γεωργικώς καλλιεργούμενη έκταση. 

Νότια: Με έκταση μορφής δάσους - ποταμό Αλιάκ¬ 
μονα. 

Ανατολικά: Αγροτοδασική οδός. 

Δυτικά: Με έκταση μορφής δάσους. 

Η παραπάνω έκταση, σύμφωνα με το 10' σχετ., βρί¬ 
σκεται πλησίον του ποταμού Αλιάκμονα, είναι δάσος της 
παρ. 1 του άρθρου 3 του ν. 998/1979, καθώς καλύπτε¬ 
ται από αυτοφυή δενδρώδη βλάστηση (κυρίως λεύκης 
κ.λπ.), με ποσοστό εδαφοκάλυψης άνω του 40% και ανή¬ 
κει σε ευρύτερη περιοχή με τα οικολογικά χαρακτηριστι¬ 
κά της δασοβιοκοινότητας του παραποτάμιου δάσους. 

Στην αναφερόμενη έκταση εξερράγη πυρκαγιά με κα¬ 
ταστροφή του δάσους, την 21/09/2018 και σκοπός της 
παρούσας κήρυξης ως αναδασωτέας, είναι η προστασία 
και η αποκατάστασή του με την επαναδημιουργία της 
καταστραφείσας βλάστησης με φυσική αναγέννηση. 

Κατά της παρούσας απόφασης επιτρέπεται υποβολή 
αίτησης ακύρωσης στο Τριμελές Διοικητικό Εφετείο Θεσ¬ 
σαλονίκης (άρθρο 47 ν. 3900/2010 ΦΕΚ 213/τ.Α72010), 
εντός προθεσμίας εξήντα (60) ημερών, αρχόμενης από την 
επομένη της δημοσίευσήςτης(άρθρο 46 π.δ. 18/1989). 

Επίσης, κατά της παρούσας απόφασης επιτρέπεται 
υποβολή αίτησης ανάκλησης ή τροποποίησης προς τον 
οικείο Συντονιστή της Αποκεντρωμένης Διοίκησης από 
οποιονδήποτε έχει έννομο συμφέρον, σύμφωνα με τις 
διατάξεις της παρ. 4 του άρθ. 44 του ν. 998/1979. 

Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

Συνοδεύει την με αριθμό 13316ττ.έ./06-02-2019 Απόφαση Συντονιστή Α.Δ.Μ.Θ. 

ΤΟΠΟΓΡΑΦΙΚΟ ΔΙΑΓΡΑΜΜΑ 

Έκτασης εμβαδού 10.481,65 τ.μ. με τη μορφή δάσους, που κάηκε από 
την πυρκαγιά που εξερράγη την 21-09-2018, σε θέση του οικισμού 
Ραψωμανίκης, Τ.Κ. Ξεχασμένης, Δ.Ε. Αντιγονιδών, Δήμου 
Αλεξάνδρειας, Π.Ε. Ημαθίας. 



ΚΛΙΜΑΚΑ 1: 2.000 


ΤΜΗΜΑ '-ΛΔΤηΤ 

ΤΥΝΤΡΤΑΓΜΡΝΡΤ ΡΓΤΑ Β7 


X 

Υ 

1 

359930.40 

4489803.60 

2 

359976,14 

4489822.31 

3 

360020.82 

4489844.82 

4 

360035.59 

4489860.69 

5 

360036.69 

4489884.31 

6 

360069.29 

4489894.17 

7 

360081.11 

4489883.47 

δ 

360122.09 

4489848.04 

9 

360146.69 

4489816.80 

10 

360140,00 

4489815,00 

11 

360102.91 

4489822.28 

12 

360085,00 

4489817,00 

13 

360064.46 

4489816.62 

14 

360053.65 

4489811.20 

15 

360047.61 

4489790.43 

16 

360035.38 

4489777.50 

17 

359987,00 

4489780,00 

18 

359970,00 

4489789,00 

19 

359938,00 

4489796,00 

ΕΜΒΑΔΟ: 10.481,65 τ.μ 


6 


Αγροτοδασική οδός 



ΦΥΛΛΟ ΧΑΡΤΗ Γ.Υ.Σ. 
(ΑΛΕΞΑΝΔΡΕΙΑ) 



Θέση καείσας έκτασης 


Θεσ/νίκη 06-02-2019 
Ο ΣΥΝΤΟΝΙΣΤΗΣ 
Αποκεντρωμένης Διοίκησης 
Μακεδονίας -Θράκης 

Δρ.Ιωάννης Κ. Σάββας 


Βέροια 21-12-2018 
Με εντολή Συντονιστή 
Ο Δ/ντής Δασών Ημαθίας 


Βέροια 17-12-2018 
Η Αναπληρωτής Προϊστάμενος 
του Δασαρχείου Βέροιας 


Βέροια 17-12-2018 
Η Συντάκτρια 


Νικόλαος Μέντης 
Δασολόγος με βαθμό Α' 


Ελένη Κατσανίδου 
Δασολόγος με βαθμό Α' 


Ειρήνη X. Μπονάνου 
Δασολόγος 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 85% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'99/06.03.2019 


Αριθμ. 566 _ (3) 

Κήρυξη δημόσιας δασικής έκτασης ως αναδα¬ 
σωτέας, εμβαδού 68.146,80 τ.μ., στη θέση «Γε- 
ρακαριό» τηςΤ.Κ. Γερακαριού του Δήμου Κιλκίς, 
Π.Ε. Κιλκίς. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

2. ΤοΣύνταγματηςΕλλάδαςάρθ. 117παρ.3 (ΦΕΚ 120/ 
Α727-06-2008). 

3. Το ν. 998/1979 «Περί προστασίας των δασών και 
δασικών εκτάσεων εν γένει της χώρας» (ΦΕΚ 289/Α7 
29-12-1979) και ειδικότερα το άρθρο 38 παρ. 1 και το 
άρθρο 41 όπως ισχύουν. 

3. Το ν. 998/1979 άρθρο 70 παρ. 3, όπως προστέθηκε 
με την παρ. 2 του άρθρου 12 του ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νομι¬ 
κών προσώπων εποπτείας και άλλες διατάξεις» (ΦΕΚ 70/ 
Α723-04-1992) και αντικαταστάθηκε με την παρ. 15 
του άρθρου 1 του ν. 3208/2003 «Προστασία των δασι¬ 
κών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» (ΦΕΚ 303/Α7 
24-12-2003). 

4. Τις με αριθμ. 160417/1180/08-07-1980, αριθμ. 
182447/3049/24-09-1980 και αριθμ. 154659/24-05-1982 
διαταγές του Υπουργείου Γεωργίας. 

5. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης» και κυρίως τα άρθρα 6 και 280 (ΦΕΚ 87/ 
Α707-06-2010). 

6. Το π.δ. 142/2010 «Οργανισμός Αποκεντρωμένης Δι¬ 
οίκησης Μακεδονίας-Θράκης» (ΦΕΚ 235/Α727-12-2010). 

7. Το ν. 4061/2012 «Διαχείριση και προστασία ακινή¬ 
των Υπουργείου Αγροτικής Ανάπτυξης και Τροφίμων - 
Ρύθμιση εμπραγμάτων δικαιωμάτων και λοιπές διατάξεις 
(ΦΕΚ 66/Α 722-03-2012). 

8. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α713-07-2010). 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015). 

10. Τη με αριθμ. 14138/15-05-2017 απόφαση του 
Υπουργού Εσωτερικών (ΦΕΚ 250/τ.Υ.Ο.Δ.Δ./26-05-2017 - 
ΑΔΑ: ΩΩ09465ΧΘ7-ΗΜΞ) για το διορισμό του Συντο¬ 
νιστή. 

11 .Την με αριθμ. 35748/30-05-2017 απόφαση του Συ¬ 
ντονιστή της Α.Δ.Μ-Θ «Ανάθεση άσκησης αρμοδιοτή¬ 
των σε οργανικές μονάδες και παροχή εξουσιοδότησης 


υπογραφής πράξεων και εγγράφων «Με εντολή Συντο¬ 
νιστή» στους προϊσταμένους των οργανικών μονάδων 
της Α.Δ.Μ-Θ (ΦΕΚ 1971/Β707-06-2017). 

12. Το με αριθμ. 68376/12-09-2013 έγγραφο της 
Α.Δ.Μ-Θ/Γενική Διεύθυνση Δασών και Αγροτικών Υπο¬ 
θέσεων με το οποίο ορίζεται η διαδικασία έκδοσης από¬ 
φασης κήρυξης ως αναδασωτέων εκτάσεων. 

13. Το γεγονός ότι η έκταση που αναφέρεται στο θέμα 
αποτελεί δασική έκταση που καταστράφηκε από πυρ¬ 
καγιά. 

14. Το αριθμ. 14747 π.ε./09-01-2019 έγγραφο του 
Δασαρχείου Κιλκίς στο οποίο προτείνεται η κήρυξη της 
έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε ως αναδασωτέα δημόσια δασική έκταση 
εμβαδού 68.146,80 τ.μ., στη θέση «Γερακαριό» τηςΤ.Κ. 
Γερακαριού του Δήμου Κιλκίς, Π.Ε. Κιλκίς, με σκοπό την 
αποτελεσματικότερη προστασία της και την αποκατά¬ 
σταση της φυσικής αναγέννησης της δασικής βλάστη¬ 
σης, ώστε να διατηρηθεί ο δασικός χαρακτήρας της. 

Η έκταση εμβαδού 68.146,80 τ.μ., που προσδιορίζεται 
με τα στοιχεία (1,2,3,4,5,6,7,8,9,10,11,1) συνορεύει 
ως εξής: 

Βόρεια: με έκταση δασικού χαρακτήρα. 

Νότια: με έκταση δασικού χαρακτήρα. 

Ανατολικά: με έκταση δασικού χαρακτήρα. 

Δυτικά: με έκταση δασικού χαρακτήρα και άλλης μορ¬ 
φής (αγροτική). 

Η παραπάνω έκταση αποτυπώνεται στο συνημμένο 
σχεδιάγραμμα κλίμακας 1:5000, που αποτελεί αναπό¬ 
σπαστο μέρος της απόφασης αυτής. 

Κατά της παρούσας απόφασης επιτρέπεται υποβολή 
αίτησης ακύρωσης στο Τριμελές Διοικητικό Εφετείο Θεσ¬ 
σαλονίκης (άρθρο 47 ν. 3900/2010, ΦΕΚ 213/Α72010), 
εντός προθεσμίας εξήντα (60) ημερών, αρχομένη από την 
επομένη της δημοσίευσής της (άρθρο 46 π.δ. 18/1989). 

Επίσης, κατά της παρούσας απόφασης επιτρέπεται 
υποβολή αίτησης ανάκλησης ή τροποποίησης προς τον 
οικείο Συντονιστή της Αποκεντρωμένης Διοίκησης από 
οποιονδήποτε έχει έννομο συμφέρον, σύμφωνα με τις 
διατάξεις της παρ. 3 του άρθρου 35 του ν. 4280/2014, 
της παρ. 4 του άρθρου 44 του ν. 998/1979. 

Με την απόφασή αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 83% 

Βλαδίμηρος Κωνσταντινίδης 
Δασοπόνος με Α βαθμό 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'99/06.03.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























